Návrh komuniké

	Vláda SR na svojom zasadnutí dňa.................prerokovala a zobrala na vedomie Správu o využití administratívnych priestorov jednotlivých rozpočtových organizácií v Bratislave a návrh opatrení na zefektívnenie využívania nehnuteľného majetku štátu. Ministrovi financií SR uložila predložiť vláde SR do konca  decembra 2007 návrh konkrétneho riešenia správy nehnuteľného majetku štátu, ktorého základnou filozofiou by bolo zriadenie organizácie, ktorá by centrálne zabezpečovala nakladanie s nehnuteľným majetkom štátu, čím by sa dosiahlo zefektívnenie a profesionalizácia správy tohto majetku.